PolyAgent/wiki_georgian_en_parallel_20231101 huggingface dataset:
ახოს ჯამე

ახოს ჯამე — ეროვნული მნიშვნელობის კატეგორიის კულტურის უძრავი ძეგლი აჭარის ავტონომიურ რესპუბლიკაში, ქედის მუნიციპალიტეტის სოფელ ახოში, ძველი სასაფლაოს ტერიტორიაზე.
სოფელ ახოში ძველად ქრისტიანული სამლოცველო, ხის ეკლესია ყოფილა. XV საუკუნის ბოლოს ოსმალთა შემოსევისას ტაძარი დაანგრიეს და ეკლესია მაჰმადიანურმა სამლოცველომ ჩაანაცვლა. გადმოცემის თანახმად, მეჩეთის მშენებლობისას ეკლესიის ქვები გამოუყენებიათ, რამდენიმე ქვა კი, რომლებზეც ჯვრები და ქრისტიანული რელიქვიები იყო გამოსახული, ჩაბრუნებული სახით ჩაუშენებიათ. მეჩეთის არქიტექტურა და ხუროთმოძღვრული მოკაზმულობაც კლესიის არსებობას ადასტურებს.
დღევანდელი სახით ახოს ჯამე 1817-1818 წლებში ლაზმა ხელოსანმა, უსტა ხუსეინმა ააშენა. ის ორსართულიანია: პირველ სართულზე სარდაფია განთავსებული, ხოლო მეორე სართულზე — ორსინათლიანი სამლოცველო დარბაზი. ჯამეს ზომებია 9.3 მ. X 8.8 მ. სახურავად კრამიტია გამოყენებყლი. აივნის ჩათვლით ჯამე გეგმით სწორკუთხედს წარმოადგენს. სამხრეთით კბილანათაღიანი მიჰრაბი აქვს, რომლის თავზეც არაბული წარწერაა. ცენტრალური სივრცის ჭერს გუმბათი ფარავს, რომელიც შიგნიდან ზეთის საღებავებითაა მოხატული. ჯამე ოთხივე მხრიდან აჟურული მოაჯირითაა დაფარული, რომლის სამხრეთი მხარეც დეკორაციულ მორთულობას წარმოადგენს. ჩრდილოეთით მცირე ზომის ნახევარწრიული აივანია გამოყოფილი.
ინტერიერში დეკორაციულად აქცენტირებულია მიმბარი, ქოროს მოაჯირი და კათედრა. ხის ორნამენტები აპლიკაციის სახითაა შესრულებული და დაფერილია. ახოს ჯამის ყველა კედელი სარკმლებითაა დანაწევრებული. მის ჩრდილო-დასავლეთ კუთხეში მინარეთის ქვედა ნაწილია შემორჩენილი. ჯამის ქვის წყობა მშრალია. სიმაღლე 2 მეტრს აღწევს. მეჩეთი იმით არის გამორჩეული, რომ აქ არსებულ ჯამეებს შორის ერთ-ერთი ყველაზე ადრინდელია. ჯამე დღემდე მოქმედია.
2006 წელს საქართველოს პრეზიდენტის ბრძანებულების თანახმად, ახოს ჯამეს ეროვნული მნიშვნელობის კულტურის უძრავი ძეგლის კატეგორია მიენიჭა.
იხილეთ აგრეთვე
ეროვნული მნიშვნელობის კატეგორიის კულტურის უძრავი ძეგლების სია
რესურსები ინტერნეტში
საქართველოს პრეზიდენტის ბრძანებულება № 665 კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ, საქართველოს საკანონმდებლო მაცნე, თბილისი, 07.11.2006.
ქედის კულტურული მემკვიდრეობის გზამკვლევი, keda Cultural Heritage Guidebook, გვ, 30-31. 2018.
სოფელი ახო (ქედა). ერთი დღე სოფელში - ნათია თავდგირიძესთან ერთად. 15 მარტი, 2015.
კულტურული მემკვიდრეობის ძეგლები აჭარის ავტონომიურ რესპუბლიკაში
ეროვნული მნიშვნელობის კატეგორიის კულტურის უძრავი ძეგლები
ქედის მუნიციპალიტეტის მეჩეთები
არმენია ტვ

არმენია ტვ
„არმენია ტვ“ (სომხ. Արմենիա հեռուստաընկերություն) — სომხეთის ერთ-ერთი წამყვანი ტელეარხი.
2020 წლის პირველი ნახევრის ბოლოს, სომხეთში „არმენია TV“-ის არხმა უმაღლესი შეფასება მიიღო ახალი ამბების, მხატვრული ფილმების, სატელევიზიო სერიალების, იუმორის და მუსიკალური პროგრამების კატეგორიებში. გახდა პირველი არხისა სომხეთში, რომელიც გადავიდა „Full HD“ მაუწყებლობაზე 2012 წელს.
ისტორია
აღნიშნული სომხური ტელეარხი დაარსდა 1998 წელს და პირველად გავიდა ეთერში 1999 წლის 13 იანვარს, მან დაუყოვნებლივ დაიწყო მაუწყებლობა 24-საათიან რეჟიმში .
შესაბამისი ტექნიკური აღჭურვილობის შემდეგ, 2012 წელს, სომხეთში პირველად განხორციელდა Full HD ხარისხის პირველი სატესტო მაუწყებლობა, რის შემდეგაც 2013 წელს ოფიციალურად დაიწყო სრულად Full HD მაუწყებლობა სომხეთში .
2019 წლიდან არხის 100%-იანი წილის მფლობელი არის რუსი პროდიუსერი და ბიზნესმენი არტურ ძანიბეკიანი - „Comedy Club Production“-ის დამფუძნებელი და „გაზპრომ-მედია“ გასართობი სატელევიზიო ქვეჰოლდინგის გენერალური დირექტორი ».
2016 წელს ტელეარხმა „Armenia TV“ გამოუშვა პირველი სომხური სერიალი 4K ხარისხის „Ancient Kings“. 2019 წლის ნოემბერში ცნობილი გახდა, რომ უახლოეს მომავალში სომხეთის ტელევიზია პირველი იქნება სომხეთის ბაზარზე, ვინც მაუწყებლობას იწყებს 4K ხარისხით .
„სომხეთის TV“ სატელევიზიო არხის პროგრამების ჩამონათვალში შედის სატელევიზიო შოუები, სერიალები, ახალი ამბები, სომხური და უცხოური წარმოების მხატვრული ფილმები, ასევე გასართობი, შემეცნებითი და იუმორისტული გადაცემები.
თანამშრომლები
მსახიობთა, ჟურნალისტთა და სხვა პიროვნებათა სია, რომლებიც სხვადასხვა წლებში მონაწილეობდნენ პროექტებში და მუშაობდნენ სომხეთის ტელევიზიაში:
ნაზე ოვანესიანი;
აიკ მარუთიანი;
ხორენ ლევონიანი;
დიანა გრიგორიანი;
გრიგორ დანიელიანი;
ედუარდ კელაპტარიანი;
ლილი ოვერი;
სონა ტოროსიანი;
დიანა მალენკო;
ავო ხალათიანი;
ვაგე გავარიანი;
ერნა ელიზბარიანი;
სოფი მხეიანი;
ვაჩე ტოვმასიანი;
გორ აკოფიანი;
ხორენ ლევონიანი.
საერთაშორისო პროექტები
2012 წლიდან სომხეთის ტელევიზიას აქვს განსაკუთრებული უფლებები უეფას ჩემპიონთა ლიგის, უეფას ერთა ლიგის და სომხეთის ეროვნული ნაკრების შესარჩევი თამაშების მსოფლიო თასის ეთერში გადაცემის შესახებ. 2019 წელს ასევე ცნობილი გახდა, რომ სომხეთის სატელევიზიო არხმა მოიპოვა ყველა თამაშის ეთერში გადაცემა ევრო 2020-ში.
კომპანიების ჩამონათვალში, რომელთანაც სომხეთის ტელეარხი თანამშრომლობდა, შედის უოლტ დისნეი, 20th Century Fox, Warner Brothers და სხვები. „სომხეთის ტელევიზია“ პირველი იყო სომხეთის ბაზარზე, რომელმაც განახორციელა საერთაშორისო პროექტები, როგორიცაა „ხმა“, „ყველაზე ჭკვიანი“, „რა? სად როდის?“, „ფორტ ბოიარდი“ და მრავალი სხვა.
რესურსები ინტერნეტში
ოფიციალური საიტი
სქოლიო
ტელევიზიები
სომხეთის ტელევიზიები
ჭობარეთი (მდინარე)

ჭობარეთი (მდინარე)
ჭობარეთი — მდინარე საქართველოში, ახალქალაქის მუნიციპალიტეტში, მდინარე ფარავანის მარჯვენა შენაკადი. სათავე თრიალეთის ქედის სამხრეთ კალთაზე, ზღვის დონიდან 2355 მ სიმაღლეზეა. სიგრძე 23 კმ, აუზის ფართობი 106 კმ². საზრდოობს თოვლის, წვიმისა და მიწისქვეშა წყლით. გაზაფხულზე ახასიათებს წყალდიდობა, წყალმცირობა — წლის დანარჩენ დროს.
საშუალო წლიური ხარჯი შესართავთან 0,85 მ³/წმ.
ლიტერატურა
სამცხე-ჯავახეთის მხარის მდინარეები
ფარავნის შენაკადები
ლემე

ლემე — რიო-დე-ჟანეიროს ერთ-ერთი კვარტალი, მდებარეობს ქალაქის სამხრეთის ზონაში, კოპაკაბანის, ურკისა და ბოტაფოგოს გვერდით. სახელი ეწოდა ახლომდებარე კლდის ფორმაციისგან, რომელიც საჭიან გემს წააგავს.
ყოველი წლის 31 დეკემბერს, ლემედან იწყება ქალღმერთ იემანჟას პატივსაცემი ტრადიციული პროცესია. ასევე, ამავე საღამოს, კოპაკაბანაში გამართული ყოველწლიური საახალწლო ღამის დღესასწაული როგორც წესი ლემესაც მოიცავს.
1959 წლის ფიმლი „შავი ორფეოსი“ ლემეს ერთ-ერთ ფაველაში, მორო-და-ბაბილონიაშია გადაღებული.
რესურსები ინტერნეტში
Mapa do bairro no OpenStreetMap
სქოლიო
რიო-დე-ჟანეირო
Çubuqlu

Çubuqlu is a village and municipality in the Qusar Rayon of Azerbaijan. It has a population of 459.
References
Populated places in Qusar District
Barbados at the 1968 Summer Olympics

Barbados at the 1968 Summer Olympics
Barbados competed in the Summer Olympic Games for the first time at the 1968 Summer Olympics in Mexico City, Mexico. Nine competitors, all men, took part in ten events in five sports.
Athletics
Ezra Burnham
Hadley Hinds
Cycling
Four cyclists represented Barbados in 1968.
Individual road race
Colin Forde
Kensley Reece
Richard Roett
Michael Stoute
Sprint
Kensley Reece
1000m time trial
Kensley Reece
Individual pursuit
Colin Forde
Shooting
One shooter represented Barbados in 1968.
50 m rifle, prone
Milton Tucker
Swimming
Angus Edghill
Weightlifting
Anthony Phillips
References
External links
Official Olympic Reports
Nations at the 1968 Summer Olympics
1968
Olympics
მუტანტი (Marvel Comics)

მუტანტი (Marvel Comics)
Marvel-ის კომიქსების წიგნებში, მუტანტი ეწოდება ინდივიდს, რომელიც ფლობს გენეტიკურ შტრიხს, ე.წ. იქს-გენს, რისი მეშვეობითაც ბუნებრივად შეუძლია გამოავლინოს ზეადამიანური ძალები და შესაძლებლობები. მუტანტები წარმომადგენლები არიან Homo Superior-ის სახეობისა, რაც Homo sapiens-ის ევოლუციური შთამომავალია, და ადამიანის ევოლუციაში მომდევნო საფეხურად მიიჩნევიან.
ომეგა-დონის მუტანტები
ომეგა-დონის მუტანტი მათი ზეადამიანური შესაძლებლობების ერთ-ერთი უძლიერესი გენეტიკური პოტენციალია. ტერმინი შემზარავი იქს-ადამიანების 207-ე ნომრიდან გახდა ცნობილი (1986), თუმცაღა სრულიად განუმარტავი იყო. მას შემდგომ გამოჩნდა 2001 წლის ლიმიტირებულ სერიებში იქს-ადამიანები სამუდამოდ. ომეგა-დონის შესაძლებლობების რიცხვს განეკუთვნება მაგ. უკვდავება, მატერიისა და ენერგიის უკიდურეს დონეზე მართვა, უმაღლესი დონის გონებრივი შესაძლებლობები, ძლიერი ტელეკინეზისი და პოტენცია, რომელიც ცნობილი მატერიალური სამყაროს მიღმა არსებობს. მყარი დეფინიცია ტერმინისა კომიქსებიდან ცნობილი არ არის. ცნება ’ომეგა-დონის მუტანტი’ აერთიანებას უკიდურესაც ძლიერ მუტანტებს, როგორიცაა: ჯინ გრეი, ვულკანი, რეიჩელ სამერსი, ელიქსირი, ფრანკლინ რიჩარდსი და სხვები.
რესურსები ინტერნეტში
ინფორმაცია Marvel ვიკიზე
Marvel Comics-ის მუტანტები
მახტა

მახტა — სახელმწიფო კომლობრივი გადასახადი გვიანდელ ფეოდალურ საქართველოში. იყო ფულადი და ნატურალური. იხდიდნენ მოქალაქეები, ქალაქში მცხოვრები სახელმწიფო გლეხები და საქართველოს მაჰმადიანური მოსახლეობა (ელი). გადასახადს განსაზღვრავდა გადამხდელთა ქონებრივი მდგომარეობა.
ლიტერატურა
გვახარია ლ., სახელმწიფო ბეგარა-გადასახადები აღმოსავლეთ საქართველოში XIX საუკუნის პირველ ნახევარში, თბ., 1960;
Месхишвили Ш. А., Города и городской строй феодальной Груыии XVII № XVIII вв., Тб., 1959;
ფეოდალური საქართველო
შავი ანტილოპა

შავი ანტილოპა — წყვილჩლიქოსანი ძუძუმწოვარი ძროხისებრთა ოჯახისა. გავრცელებულია აღმოსავლეთ აფრიკის სავანებში — კენიაში და სამხრეთ აფრიკაში. მოიცავს ხუთ ქვესახეობას:
ჩვეულებრივი შავი ანტილოპა (Hippotragus niger niger) — აღმოჩენილია სამხრეთ-აღმოსავლეთ აფრიკაში.
გიგანტური შავი ანტილოპა (Hippotragus niger variani) — აღმოჩენილია ცენტრალური ანგოლის რამდენიმე ადგილას. იგი შეტანილია IUCN-ის კრიტიკული საფრთხის ქვეშ მყოფ სახეობებში და CITES-ის I დანართში.
ზამბიური შავი ანტილოპა ან დასავლეთ ტანზანიური შავი ანტილოპა (Hippotragus niger kirkii) — აღმოჩენილია ანგოლაში, დასავლეთ ზამბიასა და მალავში. აქვს უდიდესი გავრცელების არეალი ზამბეზიდან აღმოსავლეთ კონგოს დემოკრატიულ რესპუბლიკამდე და სამხრეთ-დასავლეთ ტანზანიამდე. იგი მოწყვლად სახეობად ითვლება.
აღმოსავლური შავი ანტილოპა ან შიმბას შავი ანტილო (Hippotragus niger roosevelti) — ყველაზე პატარა ქვესახეობა. ძირითადად ბინადრობს სამხრეთ კენიის სანაპიროებზე, განსაკუთრებით შიმბას ბორცვების ეროვნულ ნაკრძალში და გავრცელებულია ამ რეგიონიდან აღმოსავლეთ ტანზანიამდე და სამხრეთ მოზამბიკამდე.
Hippotragus niger anselli
ლიტერატურა
WILSON, D. E., REEDER, D. M. eds. (2005). Mammal Species of the World: A Taxonomic and Geographic Reference. 3ª ed. Johns Hopkins University Press, Baltimore, Maryland, 2.142 pp. 2 vol.
სქოლიო
ცხენისებრი ანტილოპა
ჟენიპაპუ-დი-მინასი

ჟენიპაპუ-დი-მინასი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ კაპელინიის შემადგენლობაში.
2010 წლის მონაცემებით, მოსახლეობა 7 116 ადამიანს შეადგენდა, მოსახლეობის სიმჭიდროვე 25.02 კმ²-ზე. ფართობი 284 453 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
იმარათ-ყარვანდი

იმარათ-ყარვანდი — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
ქალბაჯარის რაიონის სოფლები
მატა-დე-ალკანტარა

მატა-დე-ალკანტარა — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ტახო-სალორისს კომარკის შემადგენლობაში. ფართობი — 33,5 კმ². მოსახლეობა — 301 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
მატა-დე-ალკანტარის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
ტიაგუ დანტაში

ტიაგუ დანტაში
ტიაგუ ფილიპე ოლივიერა დანტაში (დ. 24 დეკემბერი, 2000) — პორტუგალიელი ფეხუბურთელი. თამაშობს მიუნხენის „ბაიერნში“, ნახევარმცველის პოზიციაზე. დანტაშს ნათამაშები აქვს პორტუგალიის ახალგაზრდულ ნაკრებებში.
რესურსები ინტერნეტში
National team data
დაბადებული 24 დეკემბერი
დაბადებული 2000
მიუნხენის ბაიერნის ფეხბურთელები
ლისაბონის ბენფიკას ფეხბურთელები
პორტუგალიელი ფეხბურთელები
ივან შინკარენკო

ივან შინკარენკო
ივან შინკარენო (დ. 1 ოქტომბერი, 1986) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. არის პარტია „ხალხის მსახურის“ წევრი.
რესურსები ინტერნეტში
Dumskaya
უკრაინის მე-9 მოწვევის უმაღლესი რადის წევრები
დაბადებული 1 ოქტომბერი
დაბადებული 1986
ოსკარის 75-ე დაჯილდოება

ოსკარის 75-ე დაჯილდოება
ოსკარის 75-ე დაჯილდოების ცერემონია — საუკეთესო ფილმებისა და კინოხელოვანების რიგით 75-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2003 წლის 23 მარტს კოდაკის თეატრში, (ლოს-ანჯელესი, კალიფორნია) და მასში მონაწილეობა მიიღეს 2002 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. დაჯილდოებაზე ყველაზე მეტი ჯილდო და ნომინაცია ჰქონდა ფილმ „ჩიკაგოს“.
ლაურეატები
რესურსები ინტერნეტში
Academy Awards Official Web Site
ოსკარის დაჯილდოების ცერემონიები
კომო (საფეხბურთო კლუბი)

კომო (საფეხბურთო კლუბი)
კომო — იტალიური საფეხბურთო კლუბი ქალაქ კომოდან. ჩამოყალიბდა 1907 წელს. ამჟამად ასპარეზობს იტალიის სერია C-ს საფეხბურთო პირველობაზე.
მიღწევები
სერია B (3): 1948–49, 1979–80, 2001–02
სერია C-ს თასი: 1996–97
სერია D-ს თასი: 2007–08
ცნობილი ფეხბურთელები
ლუიჯი მერონი (1960–1962)
მარკო ტარდელი (1974–1975)
პაოლო როსი (1975–1976)
ჰანსი მიულერი (1984–1985)
დირსეუ (1985–1986)
მარკო სიმონე (1986–1989)
კლაუდიო ბორგი (1987)
ჯანლუკა ძამბროტა (1994–1997)
ტომაზო როკი (1998–2000)
ცნობილი მწვრთნელები
ლუის სუარესი (1976–1977)
ტარჩიზიო ბურნიჩი (1982–1984, 1987–1988, 1992–1993)
მარკო ტარდელი (1993–1995)
ჯამპიერო მარინი (1996–1997, 1999–2000)
ბიბლიოგრაფია
Enrico Levrini, Como 1907-2007. Cent'anni in azzurro, Como, Editoriale Corriere di Como, 2007.
Gianfranco Usuelli - Giancarlo Menotti (a cura di), 80º Calcio Como. 1907-1987, Edistudio, 1987.
Massimo Moscardi (a cura di), Il trionfo, Como, Editoriale-Corriere di Como, 2002.
Almanacco illustrato del calcio, Milano, Rizzoli Editore, dal 1939 al 1963.
Almanacco illustrato del calcio, Milano, Edizioni Carcano, dal 1964 al 1970.
Almanacco illustrato del calcio, Modena, Edizioni Panini, dal 1971 al 2012.
Annuario F.I.G.C., Roma, F.I.G.C., dal 1951-1952 al 1957-1958 e dal 1962 al 2003.
Giorgio Welter, Como, in Le maglie della Serie A, Milano, Codice Atlantico, 2013, pp. 54-57.
Luigi Saverio Bertazzoni (a cura di), Annuario Italiano del Giuoco del Calcio, Modena, F.I.G.C., dal 1926-1927 al 1931-1932.
Rinaldo Barlassina (a cura di), L'agendina del Calcio. Assicurazioni Generali Venezia, Milano, stampato dalla Gazzetta dello Sport, dal 1933-1934 al 1941-1942.
რესურსები ინტერნეტში
Como 1907 — Facebook
Como — Lega Serie A
Como 1907 — Soccerway
Como 1907 — Transfermarkt
სქოლიო
იტალიის საფეხბურთო კლუბები
პორერასი

პორერასი— მუნიციპალიტეტი ესპანეთში, შედის ბალეარის კუნძულების ავტონომიური გაერთიანების პლა-დე-მალიორკის კომარკაში, მდებარეობს კუნძულ მალიორკაზე. ფართობი — 86,91 კმ². მოსახლეობა — 5502 კაცი (2020 წ.).
იხილეთ აგრეთვე
ბალეარის კუნძულების მუნიციპალიტეტები
რესურსები ინტერნეტში
პორერასის მუნიციპალიტეტის ოფიციალური საიტი
სქოლიო
ბალეარის კუნძულების მუნიციპალიტეტები
უსასრულობა

უსასრულობა (ხშირად გამოისახება ∞ სიმბოლოთი) — ცნება სხვადასხვა სფეროში, განსაკუთრებით ხშირად გვხვდება მათემატიკაში და ფიზიკაში, და აღნიშნავს მახასიათებელს საზღვრისა ან/და დაბოლოების გარეშე. კაცობრიობამ ისტორიის განმავლობაში შექმნა უსასრულობის მრავალი იდეა. სიტყვა წარმოიშობა ლათინური infinitas-გან, რაც ნიშნავს „შემოუსაზღვრელობა“-ს.
მათემატიკაში „უსასრულობა“ ხშირად გამოიყენება როგორც რიცხვი (ანუ ის გამოიყენება რაიმეს დასათვლელად ან გასაზომად, მაგ. „საგანთა უსასრულო რაოდენობა“) მაგრამ ის არ არის ისეთივე სახის რიცხვი, როგორიცაა მაგალითად ნამდვილი რიცხვი. უსასრულოდ მცირეთა შემცველ რიცხვთა სისტემებში უსასრულოდ მცირეს შებრუნებული რიცხვი არის უსასრულობა, ანუ რიცხვი, რომელიც მეტია ნებისმიერ ნამდვილ რიცხვზე. მე-19 საუკუნის ბოლოსა და მე-20 საუკუნის დასაწყისში უსასრულობასთან და უსასრულო სიმრავლეებთან დაკავშირებულ ცნებათა ფორმალიზაცია მოახდინა გეორგ კანტორმა. მის მიერ ჩამოყალიბებულ თეორიში გვხვდება სხვადასხვა ზომის (კარდინალობის უსასრულო სიმრავლეები. ასე მაგალითად, მთელ რიცხვთა სიმრავლე უსასრულოა, მაგრამ თვლადი, მაშინ როდესაც ნამდვილ რიცხვთა სიმრავლე არის უსასრულო, მაგრამ არათვლადი.
ლიტერატურა
სიმბოლოები
საბლანი (ბენგეტი)

საბლანი (ბენგეტი)
საბლანი (ოფიციალურად საბლანის მუნიციპალიტეტი) ― მეხუთე კლასის მუნიციპალიტეტი ბენგეტის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 11 588 ადამიანს შეადგენს. მოიცავს 8 ბარანგაის.
კლიმატი
სქოლიო
ბენგეტის მუნიციპალიტეტები
ხალიტუ

ხალიტუ
ალიძონები (ჰომეროსის მიხედვით) ან ხალიტუ (ურარტულ წარწერებში) - ერი, ნახსენები მცირე აზიის ისეთი სამეფოების გვერდით, როგორიცაა მუშქები და ხეთების სამეფო. თავადაც დიდი გაერთიანება იყო მცირე აზიის აღმოსავლეთ ნაწილში. ძვ.წ. VIII-VII ს.ს.-ში ასურული წყაროები ამ მხარეში ასახელებს მსხვილ გაერთიანებას თაბალს. ეს სახელი უცნობია ურარტუელებისათვის და სავსებით დასაშვებია, რომ მათთვის სწორედ ხალიტუ ყოფილიყო ასურელთა თაბალის შესატყვისი. შუამდინარეთის და სირია-პალესტინის მოსახლეობამ კარგად იცოდა, სად იყო ვერცხლის სამშობლო. ეს იყო ტავროსის მთიანეთი აღმოსავლეთ მცირე აზიაში, საიდანაც იწყებოდა თაბალის ვრცელი ქვეყანა. ასე რომ, ჰომეროსთან მოხსენიებული (ჰ)ალიძონები ასურულ-ბაბილონურ წყაროებში (ძვ.წ. IX ს.) ტავროსის - ვერცხლის მთა (ჰომეროსთან ვერცხლის სამშობლო) ძვ.წ VII ს-ის ურარტულ წყაროებში ნახსენები აღმოსავლეთ მცირე აზიის დიდი გაერთიანება ხალიტუ-(ჰ)ალიძონი, შეესაბამება ასურულ წყაროების თაბალს - ვერცხლის მთასთან - ტავროსთან აღმოსავლეთ მცირე აზიაში მდებარე ვრცელ ქვეყანას. ბიბლიაში მოსეს I წიგნში საუბარია კაენის შთამომავლობაზე, თუბალ-კაენზე ესე იყო კვერთხით ხუროჲ მჭედელი რვალისა და რკინისა. კაენი მჭედელის ზოგადი სახელია. სამხრეთ-აღმოსავლეთ შავიზღვისპირეთი, პონტოს ქედის აღმოსავლეთ კალთები, უძველეს ხანაში დასახლებული იყო დასავლურ-ქართული ტომებით. პონტოს ქედის სამხრეთი კალთები კი, მდ. ჭოროხის ზემო წელზე აღმოსავლურ-ქართული ტომის (ქართები) ერთ-ერთი უძველესი კერა იყო.
ლიტერატურა
ქართული ტომები
ივანე სოლაღაშვილი

ივანე სოლაღაშვილი
ივანე შალვას ძე სოლაღაშვილი — სოლაღაშვილების სათავადოს სახლის უფროსი. მოიხსენიება 1505-1525 წლების საბუთებში. ივანე სოლაღაშვილს დავით X-ის კარზე მეფის სახლთუხუცესის („მეფის პალატის უხუცესი“) და მწიგნობართუხუცესის („მწიგნობართა მთავარი“) სახელო ეკავა.
ლიტერატურა
პირთა ანოტირებული ლექსიკონი, ტ. IV, თბ, 2007, გვ. 185-186.
ქართლის სამეფო
2153

2153
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
სან-სენონი

სან-სენონი — ქალაქი და მუნიციპალიტეტი კოლუმბიაში, მაგდალენას დეპარტამენტში.
2005 წლის მონაცემებით, მოსახლეობა 8.998 ადამიანს შეადგენდა. ფართობი 238 კმ²-ია.
იხილეთ აგრეთვე
მაგდალენას დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
მაგდალენას დეპარტამენტის მუნიციპალიტეტები და ქალაქები
ალგარი

ალგარი — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის სიერა-დე-კადისის კომარკის შემადგენლობაში. ფართობი — 26,6 კმ². მოსახლეობა — 1413 კაცი (2020 წ.).
იხილეთ აგრეთვე
კადისის მუნიციპალიტეტები
რესურსები ინტერნეტში
ალგარის მუნიციპალიტეტის ოფიციალური საიტი
სქოლიო
კადისის მუნიციპალიტეტები
კადისის ქალაქები
Gemmula aethiopica

Gemmula aethiopica — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Kermia alveolata

Kermia alveolata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Taigan

Taigan
The Taigan, and also known as Kyrgyz Taighany (Kyrgyzskaya Borzaya in Russian), Mongolian Taiga dog is a breed of sighthound from Kyrgyzstan. The Taigan is found in the alpine Tian Shan region of Kyrgyzstan on the border with China, it is closely related to the Tazy and the Saluki.
As a sighthound, the Taigan predominantly uses its sight and speed to overcome its prey. The breed is known for its extraordinary stamina at altitude, and its versatility whilst hunting. They are capable of following scent trails and also have a reputation for retrieving game. Taigans are often used to hunt in combination with trained bird of prey, especially the golden eagle. The Taigan is used to hunt a wide range game including marmot, hare, fox, badger, wildcat, hoofed game such as the ibex and roe deer as well as the wolf.
The Taigan has medium-length and slightly curly hair, it has a wide range of colours ranging from white and shades of fawn through to greys and black examples. Since the breakup of the Soviet Union the Taigan's numbers have significantly declined, but the Russian Kennel Club has made concerted efforts to ensure the breed's survival, recognising it along with the Tasy, and trying to find good breeding stock of both breeds.
See also
Dogs portal
List of dog breeds
References
External links
Association "Kirghizcynology" (Russian)
www.taigany.republika.pl (Poland)
Sighthounds
Dog breeds originating in Kyrgyzstan
ატეა

ატეა — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-დაროკის კომარკის შემადგენლობაში. ფართობი — 34,66846 კმ². მოსახლეობა — 147 კაცი (2020 წ.).
იხილეთ აგრეთვე
სარაგოსის მუნიციპალიტეტები
რესურსები ინტერნეტში
Gran Enciclopedia Aragonesa - ატეა
სქოლიო
სარაგოსის მუნიციპალიტეტები
48 (რიცხვი)

48 (რიცხვი)
ორმოცდარვა — ორმოცდამერვე ნატურალური რიცხვი. არის ორმოცდაშვიდის მომდევნო და ორმოცდაცხრის წინამდგომი. აღინიშნება სიმბოლოთი 48. 48 არის ლუწი და შედგენილი რიცხვი. სიტყვა „ორმოცდარვა“ რთული შედგენილობისაა და მისი პირვანდელი ვარიანტია ორი ოცი და რვა (იგულისხმება ორმოცზე რვა ერთეულით მეტი).
რესურსები ინტერნეტში
Prime Curios! 48 from the Prime Pages
რიცხვები
კიპროს ნიკოლაიდისი

კიპროს ნიკოლაიდისი (ბერძნ. Κύπρος Νικολαΐδης, ინგლის. Kypros Nicolaides; დ.1953, პაფოსი, კვიპროსი) — ბერძნული წარმოშობის ინგლისელი პერინატოლოგი, მსოფლიოს ერთ-ერთი წამყვანი ექსპერტი ფეტალური ქირურგიის დარგში.
ბიოგრაფია
კიპროს ნიკოლაიდისი დაიბადა 1953 წელს პაფოსში (კვიპროსი). სწავლობდა ინგლისურ სკოლაში ნიქოზიაში. შემდეგ სწავლა გააგრძელა ლონდონის სამეფო კოლეჯში, სადაც ეუფლეობდა ბიოქიმიასა და ფიზიოლოგიას და მედიცინას ლონდონის სამეფო კოლეჯის მედიცინისა და სტომატოლოგიის სკოლაში, რომელიც დაამთავრა 1978 წელს. სკოლის დამთავრებიდან მალევე, 1980 წელს, მუშაობა დაიწყო მეანობა-გინეკოლოგიის კათედრაზე, ატარებდა კვლევებს პროფესორ სტიუარტ კემპბელთან და პროფესორ ჩარლზ როდეკთან ერთად, როგორც ამ უკანასკნელის პირველი ასისტენტი, ძირითადად მუშაობდა ფეტოსკოპიის ტექნიკასა და პროცედურებზე.
როდეკ-ნიკოლაიდისის გუნდმა მალევე გამოაქვეყნა რამდენიმე ძალიან მნიშვნელოვანი ნაშრომი ფეტოსკოპიის გამოყენების შესახებ ისეთი დარღვევების სამკურნალოდ, როგორიცაა რეზუს იზოიმუნიზაცია, ნაყოფის ჰიდროფსია და ინტრაუტერიული ზრდის შეფერხება, ასევე შეიმუშავა სისხლისა და ქსოვილის სინჯის აღების მეთოდები მონოგენური დაავადებების დიაგნოზირებისას.
ნიკოლაიდმა შეიმუშავა ნაადრევი მშობიარობის სკრინინგის მეთოდები (რომელიც პერინატალური ავადობისა და სიკვდილიანობის მთავარი მიზეზია) საშვილოსნოს ყელის სიგრძის გაზომვით და ვაგინალური პროგესტერონის გამოყენების პრევენციით, პრეეკლამფსიის სკრინინგით. რაც დედათა სიკვდილიანობის ერთ-ერთი მთავარი მიზეზია) დოპლერით საშვილოსნოში სისხლის ნაკადის გაზომვით და არტერიული წნევის და პლაცენტის ზრდის ჰორმონის გაზომვით და პრევენციით ასპირინის გამოყენების საშუალებით.
პროფესორ როდეკის წასვლის შემდეგ, ნიკოლაიდისი გახდა ფეტალური მედიცინის კვლევითი ცენტრის დირექტორი. ეს გახლდათ ფეტალური მედიცინის პირველი განყოფილება დიდ ბრიტანეთში. მისმა კვლევებმა და სწავლების პროგრამამ სამეფო კოლეჯის საავადმყოფო მნიშვნელოვან ცენტრად აქცია მედიცინის ამ სფეროში.
იგი გახლავთ სამეცნიერო ჟურნალებში ათასზე მეტი სტატიის და ოცდაათზე მეტი წიგნისა და მონოგრაფიის ავტორი.
კიპროს ნიკოლაიდისი დიდი ბრიტანეთის ფეტალური მედიცინის ფონდის დამფუძნებელი და თავმჯდომარეა, რომელიც თავად დააარსა 1995 წელს. საქველმოქმედო შემოსავლის მთავარი წყარო კერძო კლინიკაა. ფეტალური მედიცინის ფონდმა 45 მილიონ ფუნტზე მეტი შესაწირი გაიღო მთელ მსოფლიოში ექიმების ტრენინგების დასაფინანსებლად და ფეტალური მედიცინის სფეროში ძირითადი მულტიცენტრული კვლევების ჩასატარებლად. მედიცინის ფონდი ასევე აწყობს ფეტალური მედიცინის ყოველწლიურ მსოფლიო კონგრესს, რომელსაც ჰყავს 2000-ზე მეტი მონაწილე, ასევე დაიწყო უფასო ონლაინ საგანმანათლებლო კურსების სერია ექიმებისა და პაციენტებისთვის.
ტელევიზიაში
BBC-ის სატელევიზიო პროგრამა "ცხოვრება დაბადებამდე" (Life Before Birth) ეძღვნება კიპროს ნიკოლაიდისის საქმიანობას.
ნიკოლაიდისი ასევე მონაწილეობს Netflix-ის დოკუმენტური სერიალის The Surgeon's Cut-ის პირველ ეპიზოდში, რომელიც გამოვიდა 2020 წლის დეკემბერში. ეს ეპიზოდი გადაღებულია ლონდონში, სამეფო კოლეჯის ჰოსპიტალში, სადაც ნიკოლაიდისის ინოვაციური მეთოდი ენდოსკოპიური ლაზერული ქირურგიაში გამოიყენება ტყუპების სიცოცხლისთვის საშიში პრენატალური მდგომარეობის — ტრანსფუზიის სინდრომის სამკურნალოდ.
სქოლიო
დაბადებული 1953
ბრიტანელი ქირურგები